LidanRubinov/Halacha-QA huggingface dataset:
שאלה: אבות ובנים: בחומש דברים, פרק כ"ח פס מ"א כתוב "בנים ובנות תוליד ולא יהיו לך כי ילכו בשבי" - ברור שבמשפחה נורמלית, בה להורים אכפת מילדיהם, זה יהיה עונש גם להורים. אך אין ספק שלפני כולם, מי שהכי סובל מהעונש הנ"ל הוא בעצם אותם בנות ובנים. ובעצם, למה הבנים והבנות צריכים להיענש על מעשי הוריהם? הרי נאמר בדברים פרק כ"ד פס ט"ז "לא יומתו אבות על בנים ובנים לא יומתו על אבות איש בחטאו יומת" ומעבר לכך, בשמות פרק ל"ד פס ז כתוב "פקד עון אבות על בנים ועל בני בנים על שלשים ועל רבעים". רש"י אומר במקום "כשאוחזים מעשה אבותיהם בידיהם" - עדיין, מה האבות קשורים לבנים? אם הבנים חוטאים, הם אמורים להיענש בלי קשר למעשי הוריהם! וחוץ מזה, נראה קצת דחוק להעמיד את הפסוק רק במקרה כזה שהבנים ממשיכים את מעשיהם הרעים של הוריהם. בנוסף, בשמות פרק כ פסוק ה כתוב "אנכי יקוק אלהיך אל קנא פקד עון אבת על בנים על שלשים ועל רבעים לשנאי" - אם שונאי מוסב על האבות, מה קשורים צאצאיהם, ומדוע הם צריכים להיענש על כך? ואם הוא מוסב גם על הבנים, ברור שהם צריכים להיענש, אבל מה זה קשור למעשי הוריהם? אשמח אם אוכל לקבל תשובה מפורטת עד כמה שאפשר, ואם אוכל לקבל גם הפניות למקורות זה יעזור לי מאוד.
תשובה: סוגיה זו היא עתיקת יומין, נידונה בהרחבה בגמרא, ומאז בספרות אין ספור על הנושא. נראה כי נקודת המוצא של התורה היא שאכן הקיום העצמי של הילדים מוגדר מהגיעם לגיל בגרות, ולפני כן היחס אליהם הוא כאל חלק ממהותם של ההורים. רואים את זה בהלכות אין ספור, בהן אין מכירים ביישות העצמית של הילדים, אלא כחלק מהמשפחה (רק דוגמה: היכולת של אב לקדש את ביתו כשהיא קטנה). עמדת יסוד זו, שכאמור באה לידי ביטוי בהלכות אין ספור, היא הבסיס ל"פוקד עוון אבות על בנים", והיא גם הבסיס למבט המגיע מנקודת המבט של הצאצאים: במקום בו הם עושים כמעשי אבותיהם הם מאששים את ראייתם כהמשך לאבותיהם, וממילא הם נפקדים גם על עוון אבותיהם  במקום בו הם בוחרים בטוב ומואסים ברע - גם היחס אליהם הוא כזה. ושנה טובה
שאלה: רני לבן: נולד לי בן אנו רוצים ליקרוא לו רני האם אפשר לתת לבן שם כזה שמצא חן בעיננו אשמח לתשובה
תשובה: קיראו לו רן, ושם החיבה יהיה רני
שאלה: סכין בשרית בסלט חלבי: רציתי לדעת מה דינה של סכין בשרית ששמתי בטעות בקערה שהיה בה סלט ירקות (כולל לימון ובצל). הקערה היתה כמעט ריקה מסלט והיו בה קצת מים מהברז. הקערה היא מזכוכית.
תשובה: וברכת ד  אין כל בעיה אם רק הנחת ולא חתחת את הבצל. בברכת התורה והארץ יהודה הלוי עמיחי מכון התורה והארץ
שאלה: היטלר ויהדות אשכנז: לאחרונה התחלתי לקרוא ספרים ומאמרים על ההשמדה וההרס שהביא היטלר על יהדות אשכנז. באחד הספרים קראתי שזה היה נקמה אישית על מה שהיטלר עבר בילדותו. בין היתר גם מאמרים שנכתבו ע" הצורר עצמו. ממה שרשום שם הבנתי כמה דברים: רשום שם שבילדותו היא ילד מוכה ועבר התעללות קשה ע"י יהודים בעיר מגוריו. אביו מת שהיה קטן ואמא שלו מתה מסרטן שהוא בגיל 18 ולאחר מכן במשך כמה שנים היה יושן ברחוב על ספסלים וכן בבתי מחסה. לטענתו הרופא היהודי שטיפל באמו הרעיל אותה בתרופות קשות והרג אותה. ובנוסף שהיה קטן וגם שהיה יושן ברחוב יהודים התנכלו והתעללו בו. נשאלת שאלה : האם זה נקמה אישית של היטלר על מה שהיהודים התעללו בו בילדותו ולכן החליט להשמיד את יהדות אשכנז או שזה משהו גדול יותר? כמו כן יש דבר שלא מובן. איך אדם שחיי באשפתות וברחוב מצליח להגיע למעמד של מלך גרמניה ושליט אירופה המוחלט? זה לא מובן בשכל האנושי.
תשובה: השואה לא היתה בגלל האיש שהזכרת אלא בגלל האופי האירופי באותם הימים אשר ביקש לבטא את החייתיות שבו בקרב חלק מעמי היבשת הזו. את עם השם ביקשו להשמיד, את המוסר והאמת, למען יוכלו לחיות כבעלי חיים גופניים ללא צלם אלהים. אך נצח ישראל נשאר, והתנועה התרבותית הזו באירופה קרסה. בשל צלם האלהים שבאומה שלנו אשר יתגלה במלא הקיפו במדינת ישראל בבוא משיח צדקנו, ובשל המוסריות של מעט מעמי אירופה שלא שיתפו פעולה עם התנועה התרבותית הזו. האיש שהזכרת היה ביטוי למגמה הלאומית הפנימית, ולא מחולל המגמה, ולפיכך לא היה צריך כוחות על טבעיים לעשות כן אלא להיות אדם המבטא את הלך הרוח של ההמון. הוא ארגן את הופעת היצר האירופי בעולם, אך לא יצר אותו. אשרינו שאנו במדינת ישראל שבים שיבת ציון ומתקרבים לתורה ולנותן התורה, בעוד היבשת האירופאית נלחמת על שאריות תרבותה הקורסת.
שאלה: נעילת נעליים: כבוד הרב 1. האם בגלל שצריך לנעול נעליים בדרך מסוימת, אם יש משהו בנעל ורוצים להוריד ולהחזיר אותה, האם צריך להוריד את שתי הנעליים בגלל שאחרת לא נועלים את הנעליים בדרך הנכונה? 2. למה יש דרך מסוימת לנעול נעליים?
תשובה: צורת נעילת הנעליים נובעת מהקבלה. יש בה רמזים למידת הדין ומידת הרחמים המובטאים ב"שמאל" ו"ימין". מותר בהחלט לחלוץ רק נעל אחת, ואין חובה לחלוץ את שתיהן.
שאלה: תפילת ראש השנה: לרב, רציתי לדעת מתי אומרים השנה את הפיוט "שמו מפארים עדת חבלו ונערץ באראלי קדש הלולו."? בשחרית יום א או יום ב?
תשובה: אומרים זאת בשחרית של יום ב.
שאלה: חלום על שיניים: חלמתי בליל ראשון ששלוש שיניים טוחנות בפי משחירות ונופלות. לא ייחסתי לכך חשיבות מיוחדת, רק חשבתי שאולי עליי לבדוק את שיניי. חברה אמרה שחלום על שיניים כדאי לבדוק, שזה יכול להיות בעייתי ולא מבשר טובות.אשמח להכוונה בנושא- מה משמעות החלום ומה עליי לעשות בנושא. וחג שמח וחתימה טובה:)
תשובה: חלום כזה תלוי אך ורק בשאלה איך את תפרשי אותו, ו"כל החלומות הולכין אחר הפה". נסי לבחון איזה דברים טובים החלום הזה מסוגל לעורר בתוכך, ובמקום פחד לחשוב דווקא על תהליכי התנקות וקידוש, והרחקת הרע מעצמנו, ועל ידי כך גם החלום הזה יחולל בתוכך את האווירה הזו, ובכך תוכלי להפוך אותו למנוע של העצמה וחיזוק. ושנה טובה ומבורכת
שאלה: שבועה: נשבעתי מתוך כעס שאמנע ממשהו מסוים במשך שנה אם בן אדם אחר יגיד משהו בנושא מסוים. אותו אדם אמר משהו שקשור לאותו נושא ואז אמרתי שאותה שבועה תתקיים והוספתי מיד בלי נדר (האדם השני לא שם לב שהוספתי בלי נדר) מה דין השבועה? קיימת או לא קיימת? ואם קיימת מה עלי לעשות?
תשובה: לא כל כך הבנתי את המציאות. לא ברור לי למה לדעתך הוספת "בלי נדר" כאשר האדם אמר את אשר אמר - אמורה לפטור אותך. ועל כן, לכאורה צריך התרת שבועות ממוקדת.
שאלה: יום כיפור לאישה מניקה: אני מניקה את בני בן ה3 חודשים הנקה מלאה. ללא תחליפי חלב או אוכל נוסף. האם עלי לצום ביום כיפור? למען ההגינות אומר שיש באפשרותי לשאוב חלב ולתת לו בבקבוק, אך אני חוששת שהחלב ייגמר לי אם אצום יממה שלמה. אין לי מושג איך הגוף שלי יגיב למחסור באוכל (בשגרה אני אוכלת כל שעתיים גג שלוש) כמו כן, האם עלי ללכת לתפילה או להעדיף שהות בבית? אני מאוד רוצה להתפלל בבית הכנסת.
תשובה: ראשית, ברכות שמיים ללידה, ושמחה גדולה בגידול. ההלכה התוותה את הדרך: גם נשים מניקות הן חלק מיום הכיפורים, ובשל כך אין פטור גורף מצום. למעלה מכך, בוודאי שיש להעדיף את הצום שהוא מדאורייתא והוא מה שציווה אותנו ריבונו של עולם, על פני הליכה לבית הכנסת. מה אפוא ראוי לעשות? ראשית, להתכונן לצום (מזגן, פירות, גמילה מקפה), ולהתחיל לצום, כמו גם להכין חלב משאיבה. להתפלל בבית (ואפשר גם למצוא את עולם התחושות המיוחד הן לעצם העובדה שעושים את שריבונו של עולם ציווה, והן בתפילה יחיד מיוחדת משלך). אם לתינוק אין בעיה עם כך והוא אוכל מהבקבוק - להמשיך לצום  אם לא, או אם את על סף התייבשות - לשתות כמה שצריך. והרבה שמחה
שאלה: מניין העולם בכתובה: אתמול נכחתי בחתונה של בן דודי והאזנתי היטב לטקס הכתובה. להפתעתי מנו ה תשע"ה לבריאת העולם ולא לבריאת האדם. אם כן שאלתי היא האם לפי היהדות ה תשע"ה הוא מניין לעולם או לבריאת האדם? ואם לבריאת האדם מדוע בכתובה מציינים לבריאת העולם? ב ושנה טובה
תשובה: התשעה לבריאת העולם שבו האדם. טרם בריאת האדם, העולם היה נטול מהות ואיננו סופרים את ימיו. ד  ברא את העולם מאין, אך אנו מונים לבריאת מהות העולם שהיא האדם ולא מבריאת התפאורה.
שאלה: ישוב הארץ - איך אני עושה את זה: הרב אני לומד כרגע בישיבה וממש רוצה לעזור ולהתנדב בבניה וישוב הארץ איך אני עושה את זה?
תשובה: בחור יקר! אשריך שאתה רוצה לעזור ולהתנדב למען יישוב ארץ ישראל, מצווה ששקולה שכנגד כל התורה כולה. אמנם יש כמה שיקולים שתיקח אותם בחשבון: מה ההורים והמורים שלך אומרים על זה, כלומר, האם עכשיו בשלב הזה, אתה בנוי לזה או שאתה צריך עדיין לבנות ולפתח את אישיותך, או להתרכז בלימודים, לפני שאתה יוצא לעזור ביישוב הארץ. ובכל אופן, אם אתה בנוי לזה, אפשר לעזור בכמה וכמה אופנים: אם יש בידך לעזור בנקודות יישוב שהוקמו, בדברים הטכניים שעוזרים להקים, (למשל עוז וגאון וכו ) לפרסם אותם או להתרים להם. אפשר ללמוד ולהפיץ את עניינה של ארץ ישראל ויישובה. לחזק ידי חיילים ששומרים עלינו בדיבורים ודברי מאכל ושתייה. אתה יכול להצטרף להתנדבות  תנועה שעוסקת בישוב הארץ או בעזרה לחיילים שכבר קיימת וזה גם עדיף יותר. להפיץ ולכתוב מאמרים על ארץ ישראל. להתאזר באומץ ובגבורת הלב, כמו שהרב לוינגר זצ"ל היה אומר שבאים לארץ ישראל משה רבינו הורג את מלך חשבון, כשבאים לארץ ישראל מסלקים את החשבונות האישיים. בהצלחה רבה! חן chencorcos gmail.com
שאלה: ביאה על נידה: בעברי הייתי בחור דתי אך התרחקתי למרות שדברים שלי נראו חשובים המשכתי לקיים. חטאתי בביאה על נידה בשוגג. פירוט: במהלך מעשה נתגלה שקיבלה,והמשכנו בדרך אחרת במגע. בשוגג: שלא חשבתי כלל על כך שאני חוטא,באותו הרגע לא עלה במוחי דבר. היא אינה משגיחה בכלום. העבירה למיטב ידיעתי דינה כרת במזיד. איך אני עושה תשובה על זה עד ראש השנה. לתשובה מהירה אודה
תשובה: ב"ה, עיקר התשובה הוא לחדול מהמעשה, כדי לחדול גם בעתיד חשוב ללמוד את הלכות הרחקה. בנוסף צריך להוסיף להתודות על המעשה, הוידוי לא צריך להיות דוקא בתפילה. וה  יקבל את תשובתך ברצון. דני ארגמן
שאלה: כשרות בשר: בשר בקר של חברת טאק טורו עם מדבקת כשרות של הרבנות הראשית האם זה צריך להיות באריזת ואקום? אם זה בשקית ללא ואקום האם זה בעיה
תשובה: בשר שחו"ל אינו משווק בשקית וואקום אא"כ הוא בשר "מיושן". צריך להיות 1.חותמת במילים "כשר" או "חלק" על גבי הבשר עצמו. 2. הבשר נמצא בתוך ניילון עם בדבקה של כשרות
שאלה: תחקיר גלי צהל הבוקר בעניין הרב מחפוד: שארית כיהודי שומר תורה ומצוות כבר מימי קדם במשפחתי מקפידים על בשר חלק" היות וכיום ישנם מספר לא קטן של בדצים נהגנו לקנות את הבדצים המוכרים, לנדא, בית יוסף, מחפוד, ועוד. הבוקר פורסם בגלצ כי בדץ מחפוד לפי הנתונים שיש להם ממשרד הדתות מגיע ללמעלה מ 60 חלק בעוד שאר הבדצים מגיעים ל 30 האם הבדצ מחפוד באמת כל כך בקי יותר מכולם שמצליח להוציא כפול מכולם גלאט או שהוא קצת פחות מקפיד? והאם מי ששנים אוכל רק גלאט ומקפיד על בדצים טובים צריך לחשוש?
תשובה: הרב מחפוד מתייחס לכתבה. עיין
שאלה: כשרות: האם יש צורך בתנור נפרד לחלבי ולבשרי? כמובן שהתבניות נפרדות אבל האם מותר לאפות באותו תנור אחד אחרי השני מאפה חלבי ואח"כ תבשיל בשרי? ואם אין צורך אז האם יש צורך לעשות משהו כדי שאפשר יהיה להשתמש בתנור גם כחלבי וגם כבשרי כגון לחכות זמו מסוים בין השימושים? אם יש הבדל הייתי רוצה לדעת כיצד נוהגים לדעת אשכנזים על תשובה שנה טובה וגמר חתימה טובה
תשובה: מנקים את התנור משאריות. ממתינים 24 שעות, (שאז הטעמים הבלועים בדפנות מאבדים מכוחם) ואז מדליקים את התנור למשך כחצי שעה- שעה על החום הכי גבוה של התנור ובכך הוא מוכשר לשימוש השני. (פוסקים מעטים סוברים אפשר להשתמש בתנור גם ללא המתנה והכשרה כי לדעתם מעט האדים שיוצאים מהמאכלים נשרפים בחום התנור ). אייל משה
שאלה: מעשרות: רציתי לשאול.האם מותר להשתמש במעשרות (של המשכורות שלי) להוצאות החתונה שבעזרת השם אתחתן?
תשובה: מעשר כספים מיועד לאחרים, לא לעצמך. אם תתקשה לממן לעצמך חתונה צנועה, אפשר לראות בך אדם עני שפטור ממעשר כספים. עיין קישור בהרחבה:
שאלה: איך להתחזק?: אני שואלת משהוא עוד פעם כי לא ענו לי (מלפני שנה וחצי) ואני שוב צריכה עזרה בזה! שמי ל. ואני בת 16 וחצי, ואני אספר לכם קצת מה עובר עליי בזמן האחרון. אמא שלי חזרה בתשובה אך אבא שלי נישאר חילוני, עם הזמן אחי ואחותי הגדולים שהיו יותר זמן חילוניים, אחרי גיל 18 שלהם הם הלכו בדרך עם אבא שלי. אני ואחי התאום היינו בערך עד גיל 8 חילונים ומאז היינו דתיים, כהגענו לגיל 15 וחצי אח שלי התאום גם הלך בדרך של אבא שלי. עד גיל 13 וחצי לא עיניין אותי דת, לא רציתי דתייה ומדי פעם הייתי הולכת איך שאני רוצה, אך אני לא זוכרת למה בגיל 13 וחצי התהפכו מחשבותיי ומה שעלה בראש זה להתחזק, מה שהיה מעלה לי חיוןך כל בוקר שרק המילה כשאני אומרת לה, לאט לאט התחזקתי עליתי חיוך כל בוקר עם קדושה, לדעת שאני בדרך הנכונה, עליתי לתיכון וגם שם התחיל השנה הראשונה עם התחזקות יותר גדולה, היו מכירים אותי בכיתה כצדיקה, אותי היו שואלים בהלכות, המורה שלי היתה מבקשת ממני לברך אותה והיא כיבדה אותי גם כי עם סיפור חיי (שחלק לא סיפרתי פה) אני עדיין חזקה, הדבר שתמיד היו אומרים לי כל בוקר ומשבחים אותי זה על הכפתור שאני הייתי היחידה שסוגרת. אך הכל התהפך לרעה. כיתה י הגיעה והתחלתי לרדת ולרדת ואז נתקעתי וחזרתי לקלל הפסקתי להתפלל, אך הדבר שהיחיד נשאר לי זה התקווה והרצון שלי להתחזק.אך בכל זאת נתקעתי אפילו עם הרצון החזק. חיפשתי מלא דרכים להתחזק אבל כלום. היום סוף סוף עוד הפעם התפללתי, כנראה הקב"ה הראה משהו (שאני רוצה לשמור שעצמי) שנתן לי דמעות של שמחה, והדבר הזה גרם לי לקום ולהתפלל, גם יום שבת פקדתי על עצמי להתפלל. בבקשה עזרו לי, מה עליי לעשות, אני לא רוצה לשתף את זה עם מישהו, הדבר היחיד שגרם לי לספר את זה למישהו עכשיו זה כי אני רואה עם מי אני משתפת ואז לא רואים את הדמעות והכאב והתקווה וכל מה שיש. הדבר שאני רוצה לקחת על עצמי עכשיו זה: תפילה אחת ביום (שלקחתי אותה על עצמי המון פעם אבל אף פעם לא הצלחתי לתמיד) ולא לקלל. איך אני אמורה להצליח? בבקשה עזרו לי בלי אצטרך לראות מישהו או ללכת למדרכה, אני לא יודעת למה אני לא יכולה, אבל לא יכולה. בבקשה עזרו בהקדם, בבקשה! גמר חתימה טובה!!! שנה טובה!!
תשובה: יש לך אבא ואחים חילוניים, אמא דתיה. זה מקשה לבנות אמונה בטוחה ורגועה. העובדה שאת מצליחה להרים את עצמך מעידה על האמונה הגדולה בלבך פנימה. לפעמים את מצליחה להיות בתוך האמונה הפנימית הזאת ולהתחזק אתה בשמירה על עצמך, לפעמים הסביבה מצליחה להשפיע עליך ואת נחלשת. אל תבהלי ואל תפחדי, הפחד והבהלה באים מהיצר הרע שמבקש לייאש ולהכשיל. האמונה מביאה בטחון שמחזק את הטוב ומרחיק מהרע. אל תיבהלי מהנפילות, דווקא מי שמתחזק מאוד, חווה לעתים נפילות. אין מה לצפות לאמונה בלי נפילות - החכמה היא להפוך את הנפילה לכוח מרומם, לגשת אל הנפילה בביטחון שנדע לצאת ממנה ואף להתעלות יותר. אל תשכחי שאת עומדת בניסיונות קשים, תשמחי בכל פעם שאת מצליחה, וכשאת לא מצליחה תראי בכך קריאה מאתגרת, כאילו מישהו אומר לך:  נראה אם תצליחי לעמוד גם בניסיון הזה. תראי לעצמך שאת מסוגלת להתמודד ולהתגבר. שנה טובה בעז"ה אתפלל עליך!
שאלה: חילול חג בשינוי במקרה חריג: השאלה שלי היא האם יש מקום לאיזה שהוא הקלה בחג? אני שומר שבת ובשבת מאוד קשה לי וכשמגיע שבת אני נכנס לעצבות, אני יודע שאפשר לסדר סדר יום של תפילה לימוד וכולי ואז יותר קל לשמור אך בתקופה זאת קשה לי מאוד להתחזק אך שבת אני שומר. חגים עד עכשיו לא שמרתי ועכשיו בא עלינו ראש השנה ואני יודע את חשיבות היום ורוצה לשמור את החג אך כבר מעכשיו אני רק חושב שצריך לשמור חג יומיים וקשה לי מאוד. כל חג אני משתדל לשמור חלקית כמה שפחות לחלל אך בתקופה כרגע קשה לי להוסיף בשמירת החג. אם אתאמץ לשמור את החג באופן וודאי אהיה בעצבות גדולה. אני יודע שאין אפשרות להתיר חס ו לחלל חג ורק צריך להתחזק אבל אני מרגיש גרוע שאני הולך לעבור על איסורים בראש השנה. האם יש איזה שהוא מקום להקל לעשות מלאכה בשינוי בחג ומתוך מקום של להתחזק בהמשך? כי כרגע אין לי אפשרות ואני מרגיש רע עם זה שאני עובר עברה ביום הגדול של ראש השנה.
תשובה: הכל דמיונות. אם תרצה בכל ליבך, ותברר מהי זהותך ומפני מה שמירת יום הדין היא הדבר החשוב ביותר, לא תרצה לחלל את החג. שמירת החג אינה קשה, היצר שאתה מתיחס אליו יונק את כוחו מחוסר הבירור אצלך ולא מפאת קושי אוביקטיבי. עבוד על כוח המחשבה שלך, על כח הרצון, ואל תחפש פתרונות המכופפים את האמת כלפי העקמומיות. בהצלחה
שאלה: הרצל: בס ד אני קצת מבולבל. שמעתי הרבה חכמים מדברים על הרצל בגנאי. בעיקר חכמים מהזרם החרדי ומצד שני בזרם של הציונות הדתית אני מאמין שלא יסכימו עם הדברים האלה למשל שהוא רצה שעם ישראל יתנצרו וכו. עכשיו השאלה שלי היא האם אפשר באמת לדבר עליו ככה או שזה לשון הרע כי הדברים האלה ידועים הוא רשם את זה ביומן שלו. והאם כשאני אמרתי שהוא אמר את הדברים האלה שהוא רשם ביומן עשיתי חטא? ומה להגיד כשאני שומע רבנים שלא מדברים עליו יפה
תשובה: לך אינני יודע אם ראית את הדברים ביומנו, וגם אם ראית בעצמך (אם שמעת מאחרים אסור לך לא לשמוע ולא להאמין שזה לשון הרע. לשון הרע זה רק על דברים נכונים. ואם זה לא כתוב שם הרי שזה הרבה יותר חמור - הוצאת שם רע). בכל מקרה זה מנוגד לפעילותו ומעשיו בעשרות שנותיו האחרונות. גם עמידתו לפני איש הנצרות, האיש שהוא עבודה זרה, היתה לאחר התלבטות קשה וללא שום גינוני התרפסות מתוך גאוות היהדות ורק מתוך תקוה שזה יוכל להציל את עם ישראל ולהקים מדינה יהודית בארץ ישראל. עמידה כזו - אינני בטוח שכל המנהיגים האחרים נהגו כך.(וזכור לטוב הראשון לציון הרב משה יסים זצ"ל שהמשיך בדרך זו והציל את כבוד האומה לפני כחמישים שנה, בניגוד לדעת ראשי המדינה דאז). גדול רבני גרבא, הרב משה הכהן זצ"ל שכיהן כרב שם עשרות רבות של שנים, מתחילת המאה ה 20 ועד לאחר קום המדינה, - כותב לגבי הרצל: "בימינו אלה הופיע בקרבנו איש רם המעלה זך השכל וחד הרעיון, בנימין זאב הרצל שמו. המציא רעיון נכבד להיות כל איש הבא להסתופף בצל החברה הציונית ובשם ציוני יקרא." לאחר דברים אלו כל מה שהוסיף - מיותר. יהי זכרו ברוך ותשועתו היתה לנצח לדור דורים - בו בחר הקב"ה לזרז את הגאולה, ואנו נחשה וננסה ללמוד את דרכי השם הנסתרות. דוד לוי
שאלה: שאלות בהלכות שבת: בס ד! ברצוני לברר כמה עניינים בהלכות שבת: 1 האם מותר לשבת על יד כבלים המחוברים למחשב ואין חשש שינתקו את החוטים בטעות? 2 אם אני רוצה להוציא בגד מסוים מתוך ערמת בגדים ואני מוציא את הבגדים שאין לי צורך בהם יש בזה בורר 3אם אני רוצה להוציא ספר מתוך ערימת ספרים אין בזה בורר? 4האם מותר לגעת בשיער? 5האם מותר לקחת תרופה כמו אנטיביוטיקה אפילו אם אין לי שום סכנה וזה רק חלק מטיפול? סליחה על כמות השאלות שבת כתיבה וחתימה טובה לשנה טובה ומתוקה
תשובה: א. אין איסור לשבת ליד חוטים, אם אינם יוצאים ממקומם בכך ב. אתה מפנה את הערימה כדי להגיע לבגד הרצוי, ואינך בורר ג. מותר להוציא ספר רצוי מערימת ספרים לא רצויים ד. מותר, והאר"י היה נזהר מכך ה. מותר בהוראת הרופא להצלחת הטיפול בחולי
שאלה: קשר רומנטי: הכרתי בחור רציני וירא שמיים שמאוד מוצא חן בעיני ואני באמת מאמינה שהקשר הזה יוביל לחתונה! מותר לנו לפתח את הקשר בתקווה שנתחתן בעוד שנה? אני כרגע בת 17.
תשובה: מותר, ובלבד שלא נפגשים הרבה אלא מעט כדי לשמור על הקשר, ובהקפדה על כללי הצניעות מצד שניכם. כשתגיעי לגיל בו החלטת להתחתן, צאו באופן רצוף יותר. בהצלחה
שאלה: חזרת התפילה מודה אני: אם אני קמה בוקר ואומרת מודה אני., ונרדמת מיד אחר כך לכמה דקות, האם אני צריכה לומר עוד פעם?
תשובה: לא, ובלבד שהתכוונת כראוי
שאלה: חלום על רבי עמרם: יש לי שאלה בנושא חלומות. חלמתי חלום ובו נראה יוסף הצדיק עטוף בציצית לבנה יושב ליד לצד קיברו של רב בשם רבי עמרם.אני בחיים לא ידעתי ולא שמעתי על רב בשם הזה וכשה קמתי בבוקר נכנסתי לגוגל וגיליתי שיש רב בשם רבי עמרם והוא קבור במרוקו.רציתי לדעת מה אומר החלום ואיך הוא קשור דווקא אלי. מראש ובשורות טובות:)
תשובה: המשיכי ללמוד על צדיקים ולדבוק בדרכם. החלום אינו משנה, אלא החלטתך להתקדם בעבודת השם.
שאלה: ברכת שהחיינו על תמר צהוב: האם מברכים שהחיינו על תמר צהוב למרות שיש כל השנה תמרים?
תשובה: זו מחלוקת אחרונים, למעשה אפשר לברך כדעת רוב הפוסקים, אך מידת חסידות להמנע כדעת הגר"א ולברך על פרי אחר שכל מיניו חדשים
שאלה: קידוש בשבת במשפחה מסורתית: אני שומרת שבת ובעלי שומר מסורת כל פעם שאנחנו מגיעים להוריו של בעלי, בעלי עושה את הקידוש לכל המשפחה ( משפחה חילונית שאין להם עניין בקידוש רק בארוחה ) לאחרונה אחיינו ( בן 15 ) של בעלי רצה לעשות את הקידוש לאחיין שלו אין גם זיקה וכנראה מההתלהבות שכל פעם שבעלי עושה הוא גם רוצה חייבת לציין שהאחיין הוא ילד עם התייחסות מיוחדת - יש לו קושי בקריאה ( ובעוד דברים ) ולכן גם הקידוש שיעשה לא באמת יהיה קידוש ( אין כוונה ואין רצינות בתפילה ) בעלי לא ידע מה לעשות אז ביקשתי ממנו שיעשה לי קידוש לפני שכל המשפחה שתגיע הבעיה שזה יכול להיות בתדירות גבוהה שהילד ירצה לעשות. מה עלי לעשות? על התשובה שבת
תשובה: כשהוא עושה קידוש בקול, אתם תרימו מעט את הכוסות שמילאתם ברביעית יין, ותאמרו בלחש מילות הקידוש איתו שבת
שאלה: שפתון eos: ראיתי את התשובה לשאלת השפתונים. רציתי לדעת אם ידוע לכם אם לחברת- eos ישנה כשרות. מכיוון של שפתון יש טעם שאלת הכשרות של החברה חשובה לי ושנה טובה
תשובה: החברה כותבת שאין על זה אישור כשרות. אבל היא גם כותבת שאין בו חומרי גלם לא כשרים. אבל השאלה היא - מנין לחברה שאין במוצרים שלה חומרי גלם לא כשרים? בגלל שכתוב עליו שאין בו דבר מין החי? אבל צריך לדעת שבאופן עקרוני יש גם חומרי גלם מהצומח שיכולים להיות לא כשרים. למשל כל מה שעשוי מענבים, צבע, טעם וכו. וכל מה שעשוי מחמשת מיני דגן יתכן שיש בו בעיה של איסור "חדש". בנתיים כתבתי מכתב לחברה וביקשתי הבהרה בענין הכשרות. מקווה לקבל תשובה בקרוב.
שאלה: מנגו ספק שמיטה: קיבלתי פירות מתנה מחבר שאיננו שומר תורה ומצוות (מנגו) ואינני יודע אם נשמרה שמיטה על הפירות. אין לי איך לברר את העניין. מה עלי לעשות איתם? ב
תשובה: מותרים
שאלה: ראש השנה: בס ד חייבת את עזרתכם בבקשה. אני רוצה להזמין אליי הבייתה לחג אורחים(יש לציין שהם נוסעים בשבתות וחגים). בעלי אמר לי (כמו כן זה ידוע לי) שאם הם יחזרו הבייתה באוטו העוון יהיה עליי כי אני זאת שגורמת להם לנסוע הבייתה. הצעתי להם להשאר לישון עד צאת החג והם סירבו. בבקשה תייעצו לי מה לעשות. אני לא מסוגלת לחשוב על זה שהם ישארו בביתם לבד בלי לחגוג את החג. הם זוג צעיר מאוד, לא נשואים, הגבר עובד אצל בעלי. כמו כן יש עוד בחור שגר לבד, גם הוא עובד אצלי בעלי. חשוב לי מאוד שיבואו ביום ראשון ויחגגו עימנו. אשמח אם תעזרו לי להגיע לפתרון ומה עליי לעשות. על שהקדשתם מזמנכם. שנתבשר בבשורות טובות חג שמח ושנה טובה לכל עם ישראל אמן ואמן.
תשובה: נא ראי את התשובות בקישורים הבאים: חג שמח ו
שאלה: צום יום כיפור בהריון: אני ברוך ה בהריון בשבוע 9.אמי סובלת המון מבחילות והקאות.שאלתי את הרופאת נשים שלי שעובדת עם האוכלוסיה הדתית ואמרה שאני חייבת לשתות הרבה מים.שאלתי רב ואמר שצריך להתחיל לצום ורק אם לא מרגישים טוב לצום.יש לציין שאני 90 מהיום עם בחילות והקאות. אז למה להתחיל לצום כשרופאה אמרה לי בפירוש לשתות הרבה? הרב אמר לשתות לשיעורין.אני לא רוצה לסכן את העובר, בפרט שזה הריון ראשון אחרי שנה וחצי.
תשובה: ראשית, שיהיה הריון משמח ורגוע יותר. יהי רצון שתבשרי לנו שמחות. נראה לי כי אכן נכון ללכת בדרך הזו: להתחיל לצום, כדי להיות שותפה עם כל עם ישראל בצום, ובשל העובדה שאין פטור גורף לנשים הרות. צריך לזכור כי מדובר במצווה מן התורה. וכשמגיעים למצב בו את חשה שאת חייבת לשתות - לשתות. אם מספיק לך לשיעורין - לשתות לשיעורין, ואם לא מספיק לך - לשתות כמה שאת צריכה. האם את יכולה ללכת בדרך זו?
שאלה: הוצאת תינוק בחג: שאלה דחופה ילדתי לפני 3 שבועות בן זכר בשעה טובה. חמי הזמין אותנו לחג מחר ואני חוששת שמה טרם עברו 40 וום שלא מוציאים התינוק בחשכה. לציין כי אני לא יודעת מה לעשות מאוד חוששת לתינוק מה גם שיהיו שם עוד אנשים בטח ילדים לגבי וירוסים ומחלות וגם מהקבלה שרשום שאסור להוציא טרם 40 יום חלפו. מה עלי לעשות??? כמובן לא רוצה לפגוע בכבודו של חמי שהזמין.
תשובה: ראשית, בשעה טובה ומוצלחת. זכו לגדלו לתורה לחופה ולמעשים טובים. כדאי ללכת בשני שלבים. בשלב הראשון לספר לחמיך על החששות שלך, ועל הרצון שלך שלא להוציא את התינוק מהבית. אולם, אם זה פוגע בו - יותר חשוב לכבד את חמיך מאשר לחשוש מנושאי הקבלה האלה, כי ההלכה אינה אוסרת להוציא תינוק מהבית, ואלה חששות רק למי שנוהג בכל מנהגיו על פי הקבלה, ואני מניח שאת לא עושה זאת. ושנה מתוקה ממש
שאלה: לבקש סליחה??: הרב. שנה שעברה היו איתי באולפנא בחדר שתי בנות שבאו מבית דתי אבל פרקו עול. הם דיברו ועשו דברים שהצניעות יפה להם, קיללו חופשי בצורה נוראית כל מי שזזה לידם וגם אלי ספציפית הם התייחסו בצורה מזלזלת במיוחד. זה הגיע לרמה שממש פחדתי להשאר איתם לבד בחדר או טיפה לעצבן אותם שלא יקללו אותי. יום אחד כבר ממש התפרקתי וסיפרתי לחברה ההכל וביחד תהינו איך קיבלו אותם לאולפנא בכלל וזה. מסתבר שהם היו בחדר השני ושמעו הכל וממש התעצבנו עלינו ובכו לנו שאיך הגיוני שבנות דתיות ככה מרכלות. הם הלכו וסיפרו לכל האולפנא כשאנחנו רודפות אחריהם ומסבירות ושבבקשה יסלחו לנו ושכולם נופלים לפעמים.אחרי כמה זמן העיפו אותם מהאולפנא ואני והחברה ממש רצינו לבקש שוב סליחה אבל לא יצא לנו. עכשיו לפני ראש השנה, כדאי לבקש? מצד אחד אני רוצה לדעת אם הם באמת סלחו אבל מצד שני מפחיד אותי אולי סתם לעורר בהם יותר כעס עלינו ושהם יקללו אותנו כי אולי הם כבר שכחו. אשמח לתשובה מהירה.
תשובה: ראשית, יישר כוח על הרצון להתפייס ולבקש סליחה. נראה כי במקרה הזה לא מוטלת עלייך חובה לעשות יותר ממה שעשיתן. הדבר נובע גם מהעובדה שלפעמים יש רשות לפרוק לפני חברה את המצוקה שלכן, והחפץ חיים פסק שבמקרים קשים, ונראה כי המקרה שלך היה קשה - הדבר מותר. וסיבה שניה היא שאת מעריכה שיכול להיות שזה יעורר את הכל מחדש. על כן, בגלל שיכול להיות, וגם סביר להניח, כי לא יצא מכל התהליך פיוס אלא להפך - אין להיכנס לזה. וכמובן, להיזהר מרכילות ולשון הרע במקומות שאסור. ושנה טובה
שאלה: סליחה למרות שאני פגועה דחוףףףףףף: יצא מצב שהיה ריב גדול ביני לבין חברה שלי ואת האמת שנינו היינו לא צודקות. ויצא מצב שזה נודע לכל השכבה ורוב השכבה בחרה בצד שלי מה שאני לא רציתי שיקרה. אבל את האמת היא גרמה לזה כי הלכה והפיצה עליי שקרים. ובקיצור אחרי שהכל נרגע הלכתי להתנצל והגיד ששנינו טעינו. והיא לא הסכימה לדבר איתי. אני נגשתי אליה 2 3 4 והיא סירבה. חשוב לציין שאני מאוד נפגעתי ממנה מכל מני דברים וזה לא שאני רק טעיתי הריי היא גם צריכה לחשוב על זבה לא רק אני. תשובה דחוףף
תשובה: כואב לקרוא את מה שאת כותבת. אני מקווה שתמצאו את הדרך להיגאל ממריבה זו, ולהיפתח מחדש. לשאלה שאת שואלת יש שני היבטים: מבחינת החובה ההלכתית המוטלת עלייך, אם בקשת ממנה בצורות שונות שלוש פעמים, וגם בנות אחרות תיווכו ולא הצליחו לרצות - אין את חייבת להמשיך בכך, ואת עשית את החובה שלך. ואף על פי כן, כדאי להמשיך ולנסות אט אט למצוא מסילות כדי שתתאפשר פתיחה מחודשת של היחסים ביניכם. ואם את רוצה ללמוד את כל הנושא יותר בעומק, אפשר לראות זאת בשיעור הזה: שנה טובה
שאלה: קריאת שם לתינוק פג: אני מבררת עבור חברה שילדה לאחרונה. החברה ילדה בן בה"ש בשבוע 34 והוא כרגע בפגייה. עדיין צריך עזרה ומקווים שיתחזק וייצא בקרוב הביתה. השאלה אם ניתן לקבוע את השם גם לפני ביצוע הברית ולהתפלל עבורו שיצליח ויבריא. הרי לא ניתן לעשות ברית לפג שטרם השתחרר מהפגייה. אנא עזרתך בהקדם. ושנה טובה, סיון
תשובה: אפשר לקרוא שם לפני הברית, אם כי המנהג אינו כך. התפילה עבורו יכולה להיות גם ללא שם, ויש לומר בתפילה  התינוק החולה בן שם האם והאב. רפואה שלימה בע"ה
שאלה: מצוות ראש השנה: מהם המצוות וההלכות שעליי לקיים בראש השנה ויום כיפור ובינהם? מעבר לארוחת חג, תפילה של ראש השנה וצום וכפרה על חטאים ביום כיפור. ו
תשובה: בראש השנה - תקיעת שופר. על יום הכיפורים אענה בהמשך, אם תהיינה עוד שאלות.